### 4.     Orientering om renovering af [adresse] - Strækning 3

**Åbent**

Sagsnr.: 326-2020-13637       J.nr.: 05.01.08           Dokumentnr.:
326-2021-16427

**Sagstype**

Orientering.

**Resume og sagens baggrund**

Til renovering af [adresse] -
strækning 3 - er der på investeringsoversigten for anlæg afsat i alt 10,0 mio.
kr. fordelt over årene 2021 og 2022. Arbejdet med projektering og udbud er nu
igangsat, og udførelsen af de fysiske arbejder forventes at ligge i perioden
fra maj til december 2021. Der gives en orientering om projektets udformning og
forhold vedrørende udførelsen.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

I forbindelse med renoveringen af
[adresse] – strækning 3 - er der den 25. november 2020 givet en anlægsbevilling
på 5,0 mio. kr. til projektets igangsætning. På investeringsoversigten i 2022
er der afsat yderligere 5,0 mio. kr. til projektet.

Projektets udformning

Strækning 3 udformes efter samme
principper som strækning 2 og det tidligere udarbejdede skitseforslag, se Bilag
1 og 2. Den mere konkrete udformning fremgår af Bilag 3, hvor det projekterede
forløb fremgår, som det forventes udført.

Som det fremgår, er der skitseret
fortov i nordsiden frem til Rådhusets indkørsel. Det skal imidlertid vurderes,
om det i stedet vil være en bedre løsning kun at have fortov frem til
busstoppestedet og derfra etablere gående adgang mod Rådhusets hovedindgang hen
over P-pladsen og via den eksisterende sti langs rådhusets sydside.

I forbindelse med projekteringen
er der konstateret udfordringer omkring håndtering af vejafvandingen, idet det
kan blive nødvendigt at etablere forsinkelse eller lignende på dele af vejens
sidearealer. Dette må forventes at få indflydelse på tidsplan og anlægspris.

Der samarbejdes ligesom ved
strækning 2 med [adresse] om koordinering af arbejderne på
strækningen. [adresse] skal udskifte vand- og varmerør på dele af
strækningen blandt andet parallelt med [adresse]. Det forventede
fjernvarmeprojekt fremgår af Bilag 4.

[adresse]

I forbindelse med projekteringen
er der dialog med grundejere på strækningen om aftaler, og om hvordan arbejdet vil
blive udført ved de forskellige ejendomme.

Der er desuden indledt en dialog
med lodsejerne syd for [adresse] med henblik på en ændring af
beplantningsbæltet ud til [adresse].

I følge Lokalplan 57-1 og
tinglyste deklarationer skal der langs vejens sydside og ned mod virksomhederne
opretholdes et 30 m bredt grønt bælte med spredt beplantning af træer og buske,
dog med respekt for de oversigtsarealer vejmyndigheden må have udlagt.
Derudover er der pligt til at opsætte og vedligeholde et fast ubrudt hegn,
hvortil lokalplanen tilføjer, at det skal være af kløvede hegnspæle pr. 2 m.
med 4 galvaniserede tråde. Lokalplanen giver også mulighed for, at der kan etableres
stianlæg i området. Det er Fredningsnævnet, som er påtaleberettigede for deklarationerne.

Jean Karlsen henligger i dag som
tilgroet krat, og der arbejdes for en åbning af beplantningen, så arealerne
kunne fremtræde med spredt beplantning og med ekstensivt plejet
græs/urtevegetation med eventuelt slåede stiforløb. Det undersøges også, om
noget af arealet kan anvendes til regnvandshåndteringen.

Tidsplan

Den fysiske udførelse af projektet
forventes påbegyndt i maj eller juni 2021, og hovedparten af anlægsarbejdet
forventes afsluttet i december 2021. Den sidste mindre del af anlægsarbejdet
afsluttes i foråret 2022.

Trafikomlægning i
udførelsesfasen

Ved udførelsen vil der blive
konkrete trafikale omlægninger, som endnu ikke er fastlagt, men det forventes,
at der igen bliver ensretning på den berørte del af [adresse] og
trafikomlægning via [adresse] og Kenn Mathiesen ligesom ved sidste renovering af
[adresse] - strækning 2.

Projektet vil løbende kunne følges
på forsyningens og kommunes hjemmesider.

**Økonomiske konsekvenser**

Ingen økonomiske konsekvenser. Da hovedparten
af anlægsarbejdet udføres i 2021, vil det muligvis blive nødvendigt at søge
fremrykning af anlægsbevillingen på de 5 mio. kr., der er afsat i 2022.

**Bilag**

|  |  |
| --- | --- |
| Bilag 1 - Oprindelige skitseforslag - vestlige del af strækning 3 | 326-2021-39924 |
| Bilag 2 - Oprindelige skitseforslag - østlige del af strækning 3 | 326-2021-39926 |
| Bilag 3 - Renovering Holbækvej - Strækning 3 - Oversigtsplan | 326-2021-39911 |
| Bilag 4 - Esmarelda Holst - Eksist Holbækvej samt Projekteret Ringforbindelse | 326-2021-39919 |